**Helseattest NOF 2022-generell informasjon**

**Formålet med helseattesten**

ederst i skjemaet

Norsk idrett ønsker å etterleve et prinsipp om å sette utøvernes helse foran prestasjon. Helseattesten er ett av flere tiltak for å understøtte dette prinsippet. Hensikten med helseattesten er å avdekke om en utøver har spesielle utfordringer i forhold til ernæring, vekt, trening, forstyrret spiseatferd eller andre forhold som er relevant for vurderingen av om utøver er helsemessig skikket til å representere Norges Orienteringsforbund internasjonalt. Opplysningene som etterspørres i attesten er basert på hva særforbundenes helseteam, spiseforstyrrelsesteamet på Olympiatoppen og Sunn Idrett har identifisert som relevante og nødvendige for å kunne vurdere om utøver er helsemessig skikket til å representere særforbundet.   
  
**Hvem må ha helseattest?**  
Samtlige utøvere som skal delta på landslagsnivå og representere Norge internasjonalt må ha godkjent og gyldig helseattest.

**Hva inngår i helseattesten?**

Helseattesten består av to deler; Egenerklæring fra utøver og skjema fra en undersøkelse utført av fastlege. Begge delene må være utfylt og signert. Utøveren skal selv fylle ut egenerklæringen og fremvise den til sin lege i forbindelse med legeundersøkelsen. Dersom utøver er under 16 år skal egenerklæringsskjema også signeres av en foresatt.

Det er frivillig å gi fra seg helseopplysningene, på lik linje med at det er frivillig å satse mot toppen i orienteringssporten. Men dersom man ønsker å bli vurdert for representasjonsoppgaver for Norges Orienteringsforbund, er det et krav at man har avgitt de etterspurte helseopplysninger innen den frist som er fastsatt. Ved signering av helseattesten legges det til grunn at utøver har avgitt helseopplysningene basert på et frivillig, uttrykkelig og informert samtykke. Er utøver under 16 år, skal foresatte med-signere. Samtykket kan til enhver tid trekkes tilbake. Helseopplysningene vil da bli slettet fra journalsystemet.

**Praktiske opplysninger**

Helseattesten sendes pr. post til eller leveres personlig til (OBS; skal ikke sendes som e-post):

Norges orienteringsforbund  
V/Håvard Dybdahl,   
Julsborg 26,

7607 Levanger

Frist for innsending av årets helseattest er **01.05.2022**

Vedkommende som mottar og vurderer skjemaene er underlagt reglene i helsepersonelloven og har med det taushetsplikt.